Кристиан Моргенщерн
Палмщрьом

Превод от немски: Иво Божков, —

chitanka.info

Палмщрьом край реката спира

и разгъва носна кърпа с ален цвят.

Върху нея той съзира

две картинки — дъб и мъж брадат.

Палмщрьом гледа — не посмява

нос да пъхне в тая кърпа-красота.

Мигом пак го завладява

страшна почит към красивите неща.

Сгъва свойта кърпа чиста…

И човек със усет би ли го корил,

че във нежност поривиста

неизсекнат своя път е продължил?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.